
DIRECŢIA URBANISM
SERVICIU BANCA DE DATE URBANĂ ŞI CADASTRU                                                       PRIMAR
UR2014-  19237   /30.01.2015                                                                                           NICOLAE ROBU
R E F E R A T
privind modificarea şi  completarea inventarului domeniului public al Municipiului Timişoara

	Având în vedere inventarierea bunurilor care aparţin domeniului public al Municipiului   Timişoara, Direcţia Urbanism– Serviciul Banca de Date Urbană şi Cadastru a identificat terenul din Anexa 1 care nu a fost cuprins în domeniul public al Municipiului Timişoara, atestat prin H.G.977/2002, H.G. nr.1016/2005, H.G.849/2009 şi H.G.1097/2011. 
	Terenul este înscris în C.F. 420853 Timişoara (provenit din CF2123 Freidorf), cu nr. top. 311/b/42/10/2/2  şi suprafaţa de 12466  mp, proprietatea Statului Român  şi nu face obiectul unor litigii pe rol conform adresei Serviciului Juridic nr. CT2014-5684,5726/16.12.2014 sau a unor dosare nesoluţionate de revendicare în baza Legii nr.18/1991, a Legii nr.1/2000, a Legii nr. 10 /2001, O.U.G.94/2000, O.U.G.83/1999 şi a Legii nr. 247 /2005, conform adresei cu nr. CT2014-5684,5726/04.12.2014 de la Direcţia Clădiri, Terenuri şi Dotări Diverse şi Serviciu Administrare Fond Funciar.
	Din analiza extrasului de carte funciară coroborat cu dispoziţiile anexei la Legea 213/1998, privind proprietatea publică şi regimul juridic al acesteia, rezultă că bunul propus spre a fi inclus în domeniul public al Municipiului Timişoara nu este de natură a constitui domeniu public al statului sau al judeţului.
Având în vedere Legea 213/1998, privind proprietatea publică şi regimul juridic al acesteia, conform art. 3, aliniat (4), domeniul public al municipiului este alcătuit din bunuri de uz sau interes public.  Conform art. 21, alin. (2) inventarul bunurilor care alcătuiesc domeniul public al unităţilor administrativ- teritoriale se însuşeşte de către consiliile locale. 
 Motivaţia apartenenţei la domeniul public este posibilitatea concesionării sau închirierii bunului.  De asemenea, poate fi dat în administrare regiilor autonome ori instituţiilor publice, în folosinţă gratuită instituţiilor de utilitate publică, conform art. 136, aliniat nr. 4 din Constituţie. 
          Referitor la situaţia juridică a imobilului situat în str. Dacilor nr.7, înscris în CF 437207(CF vechi 1039 Timişoara) cu nr. top. 5641, a fost inclus în inventarul domeniului public al Municipiului Timişoara aprobat prin HCL313/2005 şi atestat prin HG849/2009, poziţia 4073 din anexa publicată în MO699bis/2009. La data aprobării  (anul 2005) descrierea imobilului din CF 1039 era "casă şi curte" proprietar fiind Statul Român în folosinţa Sfatului Popular al Municipiului Timişoara. Având în vedere contractele de vânzare-cumpărare ale apartamentelor întocmite în anul 2006, este necesară modificarea denumirii bunului inclus în inventarul domeniului public.
             Propunem emiterea unei hotărâri a Consiliului Local prin care se aprobă completarea inventarului bunurilor care alcătuiesc domeniul public al Municipiului Timişoara  însuşit prin Hotărârea Consiliului Local nr. 245/19.10.1999, cu terenul cuprins în Anexa 1 la prezenta hotărâre şi modificarea poziţiei nr.4073 din anexa la HG849/2009 la coloana nr.2 cu denumirea bunului : "teren intravilan".

